**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL SUTIKIMO PERIMTI VALSTYBĖS TURTĄ IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perimti savivaldybės nuosavybėn valstybei nuosavybės teise priklausantį nekilnojamąjį turtą – kelią Universiteto al., Klaipėda (unikalus Nr. 4400-2093-3515), apšvietimo tinklus H. Manto g. 84, Klaipėda ir 16 gyvenamųjų butų. Perėmus turtą savivaldybės nuosavybėn, perduoti Klaipėdos miesto savivaldybės administracijai valdyti, naudoti ir disponuoti patikėjimo teise.

**2. Projekto rengimo priežastys ir kuo remiantis parengtas sprendimo projektas.**

Nekilnojamasis turtas – kelias Universiteto al., Klaipėda (unikalus Nr. 4400-2093-3515), apšvietimo tinklai H. Manto g. 84, Klaipėda ir 16 gyvenamųjų butų šiuo metu nuosavybės teise priklauso valstybei ir patikėjimo teise valdomi Klaipėdos universiteto.

Klaipėdos universitetas 2018-11-09 kreipėsi į Klaipėdos miesto savivaldybės administraciją raštais Nr. 4-221 ir Nr. 4-223, kuriais prašoma perimti kelią Universiteto al., Klaipėda (unikalus Nr. 4400-2093-3515) ir apšvietimo tinklus, H. Manto g. 84, Klaipėda. Minimos gatvės ir apšvietimo tinklų administravimas nėra susijęs su Klaipėdos universiteto vykdomomis funkcijomis. Klaipėdos miesto savivaldybė sutiktų perimti nuosavybėn minimą kelią ir apšvietimo tinklus savarankiškoms savivaldybės funkcijoms vykdyti – savivaldybių vietinės reikšmės kelių ir gatvių priežiūra, taisymas, tiesimas ir saugaus eismo organizavimas (Lietuvos Respublikos vietos savivaldos įstatymo 6 straipsnio 32 punktas).

Klaipėdos universitetas 2018-11-09 kreipėsi į Klaipėdos miesto savivaldybės administraciją raštu Nr. 4-222, kuriuo prašoma perimti 16 gyvenamųjų butų. Minimų butų paskirtis pakeista iš tarnybinių į savivaldybės būsto, nes nurodytuose butuose gyvena Klaipėdos universiteto darbuotojai, kurie nėra susiję darbo santykiais su Klaipėdos miesto savivaldybės administracija. Klaipėdos miesto savivaldybei perėmus nurodytus butus, kuriuose gyvena Klaipėdos universiteto darbuotojai, bus sudarytos gyvenamųjų patalpų nuomos sutartys.

Nurodytas turtas, jį perėmus savivaldybės nuosavybėn, bus perduotas valdyti, naudoti ir disponuoti patikėjimo teise Klaipėdos miesto savivaldybės administracijai.

Šis Savivaldybės tarybos sprendimas reikalingas LR Vyriausybės nutarimo projektui rengti.

**3. Kokių rezultatų laukiama.**

Perėmus minėtą turtą savivaldybės nuosavybėn, jis būtų perduotas Klaipėdos miesto savivaldybės administracijai valdyti, naudoti ir disponuoti patikėjimo teise.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – savivaldybei perduodamas nekilnojamasis turtas.

Teikiame svarstyti šį sprendimo projektą.

PRIDEDAMA:

1. 2018-11-09 Klaipėdos universiteto raštas Nr. 4-221 „Dėl valstybės nekilnojamojo turto perdavimo Klaipėdos miesto savivaldybės nuosavybėn“, 1 lapas;
2. 2018-11-09 Klaipėdos universiteto raštas Nr. 4-222 „Dėl Klaipėdos universiteto valdomų tarybinių butų perėmimo“, 2 lapai;
3. 2018-11-09 Klaipėdos universiteto raštas Nr. 4-223 „Dėl pritarimo perduoti Klaipėdos universiteto apšvietimo tinklus“, 2 lapai;
4. 2018-11-19 Klaipėdos universiteto tarybos nutarimas Nr. 9N-23 „Dėl butų išbraukimo iš tarnybinių gyvenamųjų patalpų sąrašo“, 1 lapas;
5. 2018-11-19 Klaipėdos universiteto tarybos nutarimas Nr. 9N-24 „Dėl Klaipėdos universiteto valdomų butų perdavimo“, 2 lapai;
6. 2018-11-19 Klaipėdos universiteto tarybos nutarimas Nr. 9N-25 „Dėl pritarimo perduoti kelią (gatvę)“, 1 lapas;
7. 2018-11-19 Klaipėdos universiteto tarybos nutarimas Nr. 9N-26 „Dėl pritarimo perduoti Klaipėdos universiteto apšvietimo tinklus“, 1 lapas.

Turto skyriaus vedėjas Edvardas Simokaitis